Այսօր Արսենը շարունակում է իր գործունեությունը: Նա սովորում է Երեւանի Կոմիտասի անվան պետական կոնսերվատորիայում՝ պրոֆեսոր Գեւորգ Դաբաղյանի դասարանում, եւ աշխատում է Ջնար ավանդական երաժշտության անսամբլում, եւ իհարկե զբաղվում մենակատարային գործունեությամբ. «Ասել, որ ես հասել եմ մեծ բեմ, այդքան էլ այդպես չէ, կամ էլ ես չեմ ընդունում, քանի որ կարծում եմ, որ ես դեռ անելիքներ ունեմ մեծ բեմ բարձրանալու համար: Ամեն դեպքում ուրախ եմ եւ վստահ, որ այդ ճանապարհին եմ»։